# Uddybende beskrivelser af specialiseret supervision af plejefamilier/anbringelsessteder

Målgruppen for den individuelle supervision er plejefamilier og anbringelsessteder, der har børn anbragt, som er i alderen 0-18 år og som har været udsat for vold og/eller seksuelle overgreb, samt har været udredt i Børnehus Syd, som led i kommunens børnefaglige § 50 undersøgelse.

Den specialiserede supervisionen, som Børnehus Syd tilbyder, skal ses som et supplement til den øvrige supervision plejeforældrene og anbringelsesstedet får, idet supervisionen fra Børnehus Syd har sit afsæt i den specialviden, der knytter sig til overgrebet barnet har været udsat for, og barnets reaktioner og adfærd i relation til overgrebet.

Børn, der har været udsat for voldelige og/eller seksuelle overgreb kan have helt særlige vanskeligheder og udfordringer i deres udvikling, afledt af de overgreb og mulige vanskelige opvækstbetingelser de har haft. Der kan være tale om børn der er belastet/traumatiseret af tidligere oplevelser med vold og/eller seksuelle overgreb, og børn med særlige vanskeligheder omkring tilknytning. Supervisionen kan bidrage til og understøtte forståelsen af børn med disse særlige livsomstændigheder og behov. Ved at styrke plejeforældrene i forhold til denne særlige viden omkring barnet, styrker man også barnet.

Supervisionen kan målrettes typiske temaer som:

* At styrke forståelsen af barnets særlige behov og udviklingsmæssige udfordringer.
* At styrke plejeforældrene i forhold til de særlige udfordringer de giver udtryk for at stå med i forhold til barnet.
* At styrke plejeforældrene i forhold til at imødekomme barnets særlige behov bedst muligt
* Fastholde vanskelige plejeforløb - undgå sammenbrud
* Hjælpe plejefamilien til at kunne rumme barnet
* Stabilisering af barnet
* Stabilisering af plejefamilien
* Tænke sikkerhedsperspektivet ind, problematikker vedrørende risikovurdering og forebyggelse
* Plejefamilien kan mentalisere barnet – hensigter, følelser og tanker
* Tilfører plejefamilien viden og beroligelse v. akutte anbragte børn
* Styrke helende relationer – tilføre trygge relationer mellem plejefamilien og barnet
* Styrke relationen i en svær tid
* Fokus på affektregulering i adfærden, støtte til at skabe ro i nervesystemet, kontakten og relationen.
* Værktøjer til at forebygge fremtidig evt. seksualiserende adfærd.
* Følelsesmæssige dilemmaer mellem anbragte børn og egne børn.
* Følelsesmæssige dilemmaer mellem barn og plejeforældre ved barnets grænseoverskridende adfærd, afvikling i stedet for afvisning
* Håndtering af kriser, reaktioner og symptomer i forbindelse med overgrebet.
* At drage omsorg for plejefamilien som helhed, og dermed også for plejefamiliens øvrige børn.
* Øge glæden ved og oplevelsen af meningsfuldhed i arbejdet

**Litteraturliste:**

* Øvreeide, H. (2000). *At tale med børn.* København: Hans Reitzels Forlag.
* Killén, K. (2000). *Omsorgssvigt er alles ansvar.* København: Hans Reitzels Forlag
* Jakobsen, I. S. (2014). *Resiliens processer- begreb, forskning og praksis.* København: Akademisk forlag.
* Struik, A. (2014): *Treating Chronically Traumatized Children: Don’t let the sleeping dogs lie.* London, New York: Routhledge.
* Zeuthen, K. (2009): Kærlighed og overlevelse: Barneseksualitet og seksuelle traumer. København: Akademisk Forlag.
* Freud, S. (1905/1985): Den infantile seksualitet. I: Afhandling om seksualteori. København: Hans Reitzel forlag
* Perry, B. & Szalavitz, M. (2011). *Drengen der voksede op som en hund.* København: Hans Reitzels Forlag.
* Hagelquist, J. Ø. (2015) Praksisguiden i mentalisering. København: Hans Reitzels Forlag.
* Goodyear- Brown, P. (Ed) (2012). *Handbook of Child Sexual Abuse: identification, Assessment and treatment*. New Jersey: Wiley.
* Levine, P.A (2017). *Traume og hukommelse: hjerne og krop i en søgen efter den levende fortid.* København: Hans Reitzels Forlag
* White, M. (2007). *Kort over Narrative landskaber.* København: Hans Reritzels Forlag.
* Denborough, D. (2008). *Traumer- Narrativ behandling af traumatiske oplevelser.* København: Dansk Psykologisk Forlag.
* Turnell, A. Vesterhauge-Petersen, M. og Vesterhauge-Petersen, H. (2013). *Signs of safety: arbejdet med udsatte børn og deres familier.* København: Hans Reitzels Forlag.

Reference;

* Grethe Bruun - <https://psykologgruppen-naestved.dk/grethe-bruun/grethe-bruun>
* Lennarth Ollars – Enten skal der tilføjes noget her ellers skal navnet slettes
* Benedicte Schilling- <https://www.schillingcts.com/?lang=da>